CELEX: 62020TN0510
Language: fi
Date: 2020-08-14 00:00:00
Title: Asia T-510/20: Kanne 14.8.2020 – Fachverband Spielhallen ja LM v. komissio

5.10.2020   
            
            
               FI
            
            
               Euroopan unionin virallinen lehti
            
            
               C 329/23
            
         
      Kanne 14.8.2020 – Fachverband Spielhallen ja LM v. komissio
      (Asia T-510/20)
      (2020/C 329/42)
      Oikeudenkäyntikieli: saksa
      
         Asianosaiset
      
      
         Kantajat: Fachverband Spielhallen eV (Berliini, Saksa) ja LM (edustajat: asianajajat A. Bartosch ja R. Schmidt)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan riidanalaisen päätöksen siltä osin kuin vastaaja hylkäsi lopullisesti kantajien kantelun toimenpiteestä 3 eli elinkeinoveron ja tuloveron tai yhtiöveron alentamisesta siten, että pelikasinoista annetun Nordrhein-Westfalenin lain (SpielbankG NRW)14 §:n mukaisesti voittojen luovuttamisen yhteydessä maksetut maksut vähennetään näiden verojen määräytymisperusteesta Nordrhein-Westfalenissa, ja näin ollen kieltäytyi aloittamasta tämän toimenpiteen osalta muodollista tutkintamenettelyä
               
            
                  —
               
               
                  velvoittamaan vastaajan korvaamaan kantajien oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteessa vaaditaan kumoamaan valtiontuesta SA.44944 (2019/C ex 2016/FC) – Julkisten pelikasinojen verokohtelu Saksassa ja valtiontuesta SA.53552 (2019/C ex 2019/FC) – väitetty takaus julkisille pelikasinoille Saksassa (kannattavuustakaus) – Saksa, 9.12.2019 tehty komission päätös C(2019) 8819 final.
      Kanne nojautuu yhteen ainoaan kanneperusteeseen, jonka mukaan kantajien menettelyllisiä oikeuksia on loukattu, koska komissio ei aloittanut myöskään toimenpiteen 3 osalta muodollista tutkintamenettelyä. Tämä kanneperuste jakautuu neljään osaan:
      
                  —
               
               
                  Unionin oikeuskäytännön noudattamatta jättäminen voittojen luovuttamisen luokittelussa pelikasinoista annetun lain aikaisemman version 14 §:n mukaisesti veroksi – virheellisen tarkastusolettaman tekeminen
               
            
                  —
               
               
                  Voittojen luovuttamisen luokittelun pelikasinoista annetun lain aikaisemman version 14 §:n mukaisesti veroksi puuttuminen Saksan lainsäädännön soveltuvista säännöksistä.
               
            
                  —
               
               
                  Vastaajan voittojen luovuttamisen veronkaltaisuuden tueksi esittämien perusteiden epätarkoituksenmukaisuus.
               
            
                  —
               
               
                  Erottelu yleisten ja erityisten voittoverojen välillä – Sääntö-poikkeus-suhteen vaihtuminen.